**Pokyny pre študentov, ktorým bolo pridelené ubytovanie v ubytovni MEI Hostel \*\***

**na Kysuckej 16.**

* ubytovanie študentov v ubytovacom zariadení bude možné **od 4.9.2017 – 30.9.2017 v pracovných dňoch**

**v čase od : 8.00 do 15.30 hod. na 1. posch. č. dv. 105**

* pri ubytovaní musí študent predložiť **platný OP, 2 ks fotografie (3 x 3,5) a nahlásiť emailovú adresu a telefónne číslo,**
* študent obdrží dva ubytovacie preukazy, z ktorých jeden odovzdá na recepcii a **druhý preukaz má študent stále u seba a preukazuje sa ním na recepcii pri vydávaní kľúča od izby aj pri vstupe do ubytovne pracovníkovi SBS**
* po podpísaní zmluvy o ubytovaní obdrží študent poštovú poukážku, ktorou je potrebné ihneď vyplatiť nájomné za celý mesiac september, v ďalších mesiacoch – vždy začiatkom mesiaca dostane študent na recepcii poštovú poukážku, ktorou je potrebné vyplatiť nájomné za príslušný kalendárny mesiac vždy najneskôr do 10. dňa v danom mesiaci, platiť bude možné aj bankovým prevodom, **variabilný symbol** študent obdrží v kancelárií, oneskorené platby nájomného za ubytovanie budú jedným z hlavných dôvodov ukončenia zmluvy o ubytovaní zo strany ubytovateľa,
* pri odchode z ubytovne sa kľúč od izby odovzdáva na recepcii,
* pri príchode na ubytovňu bude kľúč študentovi vydaný **iba po predložení ubytovacieho preukazu**,
* na každom poschodí sa nachádza spoločná **kuchynka**, ktorej kľúč bude študentovi vydaný až po zapísaní o prevzatí kľúča na recepcii,
* študent, ktorý prevezme kľúč od kuchynky je povinný ho osobne odovzdať, inak bude zodpovedný za spôsobenú škodu,
* na prízemí sa nachádza **práčovňa**, ktorej kľúč bude študentovi vydaný po zapísaní o prevzatí na recepcii,
* **návštevy na izbách** sú povolené iba po zapísaní do knihy návštev na recepcii a to výlučne v čase **od 15.00 do 20.00 hod.**
* v čase **od 22.00 do 06.00 hod**. sú študenti povinní dodržiavať **nočný kľud**,
* **je prísny zákaz** :
* fajčiť v priestoroch celej ubytovne, lepenia plagátov na steny v izbách, spoločných priestoroch, poschodiach, vyhadzovanie odpadkov z balkónov, poškodzovanie hydrantov a majetku
* rušenia nočného kľudu po 22.00 hod.
* zdržiavania sa cudzích osôb – návštev na izbách po 20.00 hod.
* používania varičov a ohrievačov na izbách
* **porušenie uvedených všeobecných pokynov bude dôvodom okamžitého vylúčenia študenta z ubytovne s upovedomením príslušnej fakulty**
* vlastný spotrebič ( **chladnička** ) sa môže používať iba po nahlásení v kancelárii vedúcej ubytovne za mesačný paušálny poplatok 6,70 EUR

**Súčasťou služieb pre študentov je tiež :**

* strážna služba SBS v budove v nočných hodinách,
* 24 hodinová recepcia,
* 5 x týždenne upratovanie sociálnych zariadení v bunkách študentov,
* 2 x týždenne upratovanie samotných izieb
* v budove je diskont otvorený od 6.00 – 21.00
* v budove je aj reštaurácia Malbo caffé s ponukou pizze, teplých a studených jedál

**Najdôležitejšie body v zmluve o ubytovaní :**

1. Zmluva o ubytovaní sa uzatvára iba **na dobu určitú - na celý akademický rok 2017 / 2018 :**

**od 1.9.2017 do 30.6.2018.**

1. Študent zmluvu o ubytovaní a prenájme lôžka môže ukončiť výpoveďou len v týchto prípadoch :

a) ak preruší alebo ukončí štúdium (záverečnou štátnou skúškou) – je povinný predložiť doklad o ukončení štúdia, potvrdený od kompetentného zástupcu

b) ak je vylúčený – je povinný predložiť doklad o ukončení štúdia, potvrdený od kompetentného zástupcu

c) ak za seba nájde náhradu

**Kontakt na ubytovacie zariadenie :**

**Ľubomíra Eperješiová** – vedúca ubytovacieho zariadenia

Tel. 055/6423 572, 0918 971 796

Email : [rezervacia@meihostel.sk](mailto:rezervacia@meihostel.sk)

[www.meihostel.sk](http://www.meihostel.sk)